Buxoro shahar IIBga F.Xo‘jayev ko‘chasi 86-uyda yashovchi, 1966 yilda tug‘ilgan M.Sa’dullayeva ariza orqali murojaat qilib, noma’lum shaxs Ibn Sino ko‘chasida joylashgan Markaziy dehqon bozoridagi avtobekat oldida turgan fuqaro N.Aslonovaga tegishli «Spark» rusumli avtomashinasi salonidagi sumka ichidan 6000 AQSh dollarini yashirin ravishda o‘g‘irlab ketganligini bildirgan. Bu haqda Kun.uz’ga Buxoro IIB xabar berdi. Ushbu holat yuzasidan noma’lum shaxsga nisbatan O‘zbekiston Reppublikasi Jinoyat Kodeksining 169-moddasi 2-qismi “b” bandi bilan jinoyat ishi qo‘zg‘atilgan.